Доброволците през болницата в Свищов. Групата от 4 жени и 5 мъже направила ремонта за четири дни.

Второ вътрешно отделение на Общинската болница в Свищов „Д-р Димитър Павлович” бе ремонтирано от доброволци на американската неправителствена организация „Хана Проджект”.



Това е трета благотворителна инициатива на американската неправителствена организация за Свищов. Сега доброволците направиха дарение и ремонтираха вътрешното отделение на Общинската болница, посочи кметът на Свищов Генчо Генчев.

„В продължение на четири дни те боядисаха цялото отделение, всички стаи, оправиха цялото електричество, нови осветителни тела, а също така и нови легла с нови дюшеци, с постелен инвентар“, каза той.

Дарението на US организацията се състои от 15 нови болнични легла, с нови матраци, протектори за предпазване на матраците, и по два комплекта нови чаршафи, възглавници и шалтета за новите и всички останали легла в отделението, които са общо 25.

В предишните си кампании американските доброволци подновиха Детското отделение в лечебното заведение и двора на Центъра за социална рехабилитация и интеграция в града.